| **Konradas Adenauerisvok. *Konrad Adenauer*** |
| --- |
|  |
| Gimė | 1876 m. sausio 15 d.Kelnas, Vokietija |
| Mirė | 1967 m. balandžio 19 d. (91 metai)Bad Honefas, Vokietija |
|  |
| Pareigos | Federalinis kancleris |
|  |
| Žymūs apdovanojimai |
| Raudonojo erelio ordinasRaudonojo erelio ordinas |
|  |
|  **Vikiteka** | Konrad Adenauer |

**Konradas Adenaueris** (vok. *Konrad Adenauer*; g. 1876 m. sausio 5 d. Kelne – 1967 m. balandžio 19 d. Bad Honefe) – vokiečių politikas, teisininkas, pirmasis Vokietijos Federacinės Respublikos kancleris, Kelno meras.

Biografija
----------

Konrado Adenauerio tėvas buvo Kelno kanceliarijos tarėjas. Jaunystėje K. Adenaueris studijavo teisę bei politologiją Freiburgo, Miuncheno ir Bonos universitetuose. 1917 m. jis pradėjo politinę karjerą, tapdamas Kelno vyriausiuoju burmistru. Po Pirmojo pasaulinio karo Konradas Adenaueris tapo Prūsijos valstybės tarybos pirmininku (1920–1933) ir Vokietijos Reicho autonominės Reino žemės Reino provincijos landtago deputatu. 1933 m. kaip nacionalsocializmo priešininkas pašalintas iš visų užimamų pareigų. 1934 m. ir 1944 m. Konradas Adenaueris buvo trumpam suimtas.

Po Antrojo pasaulinio karo karinės JAV institucijos K. Adenauerį vėl paskyrė Kelno vyriausiuoju burmistru, bet okupacinės zonos valdymą perėmus britams, 1945 m. spalį atstatydintas. 1948 m. jis tapo Parlamentinės tarybos pirmininku, dalyvavo rengiant Konstituciją. 1946 m. išrinktas Krikščionių demokratų sąjungos pirmininku britų okupacinėje zonoje, 1949 m. – visoje Vakarų Vokietijoje. Tais pačiais metais tapo federaliniu kancleriu. Konrado Adenauerio iniciatyva Bona pasirinkta VFR sostine.

1951–1955 m. jis buvo užsienio reikalų ministras. Pagrindiniu jo politikos uždaviniu tapo pasaulio tautų pasitikėjimo Vokietija susigrąžinimas. Kad tą pasiektų, K. Adenaueris stiprino bendradarbiavimą su JAV, atmetė Rytų bloko valstybinius pasiūlymus. 1954 m. jo dėka pasiektas vakarų valstybių pripažinimas, kad Vokietija yra suvereni valstybė, ji priimta į NATO, buvo viena iš Europos Ekonominės Bendrijos (Europos Sąjungos pirmtakas) steigėjų.

1955 m. K. Adenaueriui pavyko užmegzti santykius su SSRS, susigrąžinti Vokietijos karo belaisvius. 1953, 1957 ir 1961 m. jis vėl išrinktas federaliniu kancleriu, nepaisant to, jog nuo 1958 m. jo pozicijos dėl vidaus ir užsienio politikos įvykių ėmė silpnėti. 1963 m. K. Adenauerio iniciatyva įsigaliojo Vokietijos ir Prancūzijos draugystės ir bendradarbiavimo sutartis. 1963 m. K. Adenaueris atsistatydino iš kanclerio pareigų, tačiau liko partijos pirmininku iki 1966 m. kovo.

Konradas Adenaueris mirė Bad Honefe, netoli Bonos.

Šaltiniai
---------

1. 1 2 3  *Konrad Adenauer*. Visuotinė lietuvių enciklopedija, T. I (A-Ar). – Vilnius: Mokslo ir enciklopedijų leidybos institutas, 2001
2. 1 2 3 4  *Konrad Adenauer*, Encyclopaedia Britannica. Nuoroda tikrinta 2020-11-16.
3. ↑  Chris Leadbeate, *Bonn: What became of Germany's Cold War capital?*, The Telegraph, 2016-06-15. Nuoroda tikrinta 2020-11-16.


| Politinis postas |
| --- |
| **Laisvas**Paskutinis titulo turėtojas**Dietlof von Arnim-Boitzenburg*****Kaip Prūsijos Lordų Rūmų pirmininkas*** | **Prūsijos valstybės tarybos pirmininkas**1921–1933 | Po to:**Robert Ley** |
| **Laisvas**Paskutinis titulo turėtojas**Lutz Graf Schwerin von Krosigk*****Kaip vyriausiasis ministras*** | **Vakarų Vokietijos federalinis kancleris**1949–1963 | Po to:**Ludwig Erhard** |
| **Vokietijos užsienio reikalų ministras**1951–1955 | Po to:**Heinrich von Brentano di Tremezzo** |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RVokietijos kancleriai |
| --- |
|  |
| Šiaurės Vokietijos sąjunga Flag of Germany  (1867–1871) | 
Otto von Bismarck |
|  |
| Vokietijos imperija Flag of Germany  (1871–1918) | 
Otto von Bismarck • Leo von Caprivi • Prince Chlodwig zu Hohenlohe-Schillingsfürst • Bernhard von Bülow • Theobald von Bethmann-Hollweg • Georg Michaelis • Georg von Hertling • Prince Maximilian of Baden • Friedrich Ebert |
|  |
| Veimaro Respublika Flag of Germany  (1919–1933) | 
Philipp Scheidemann • Gustav Bauer • Hermann Müller • Konstantin Fehrenbach • Joseph Wirth • Wilhelm Cuno • Gustav Stresemann • Wilhelm Marx • Hans Luther • Wilhelm Marx • Hermann Müller • Heinrich Brüning • Franz von Papen • Kurt von Schleicher |
|  |
| Nacistinė Vokietija Flag of Germany Flag of Germany (1933–1945) | 
Adolfas Hitleris • Joseph Goebbels • Count Schwerin von Krosigk (Pagrindinio ministro) |
|  |
|  Vokietijos Federacinė Respublika Flag of Germany (1949–) | 
Konrad Adenauer • Ludwig Erhard • Kurt Georg Kiesinger • Willy Brandt • Helmut Schmidt • Helmut Kohl • Gerhard Schröder • Angela Merkel • Olaf Scholz |

 |